**Príloha č. 1 Minimálne náležitosti písomného dodatku k zmluve o poskytnutí NFP vo vzťahu k poskytnutiu a používaniu dodatočného príspevku a s tým súvisiacim právam a povinnostiam poskytovateľa a prijímateľa.**

Obsahom tejto prílohy č. 1 nie je plnohodnotné znenie návrhu dodatku, ktoré musí obsahovať okrem samotnej zmeny zmluvy o poskytnutí NFP aj vymedzenie hlavičky (označenie čísla dodatku, právneho základu jeho uzavretia a vymedzenia zmluvy o poskytnutí NFP, ktorej zmena sa príslušným dodatkom realizuje), vymedzenie zmluvných strán, prípadnú preambulu dodatku, záverečné ustanovenia a podpisovú časť. Obsah tejto prílohy č. 1 sa sústredí iba na vymedzenie minimálnych náležitostí samotnej zmeny zmluvy o poskytnutí NFP z dôvodu rešpektovania osobitostí zmlúv o poskytnutí NFP používaných v rámci jednotlivých operačných programov, ako aj postupov pri zmene zmluvy o poskytnutí NFP, ktoré sú zavedené rôznymi poskytovateľmi rôznym spôsobom.

Z hľadiska účelu sledovaného Metodickým výkladom CKO č. 11 je kľúčové stanoviť minimálne náležitosti obsahovej časti dodatku k zmluve o poskytnutí NFP, ktoré sú nasledovné:

„V úvodnej časti dodatku k Zmluve o poskytnutí NFP je potrebné uviesť kód projektu ITMS2014+ z Operačného programu Dodatočný príspevok, na základe ktorého bude prijímateľ čerpať dodatočný príspevok.

K samotnej zmene zmluvy o poskytnutí NFP sa uvádzajú minimálne náležitosti zmeny takto:

Zmluvné strany sa dohodli na nasledovných zmenách Zmluvy o poskytnutí podľa obsahu tohto dodatku k Zmluve o poskytnutí NFP:

1. **Do zmluvy sa dopĺňa za existujúci článok 3. Výdavky projektu a NFP nový článok 3a., ktorý znie vrátane nadpisu takto:**

**3a. DODATOČNÝ PRÍSPEVOK**

1. Zmluvné strany sa dohodli, že na Realizáciu hlavných aktivít Projektu v časti, ktorá v dôsledku rastu cien nie je v schválenom rozsahu finančne krytá Celkovými oprávnenými výdavkami Projektu podľa článku 3 ods. 3.1 a za účelom dosiahnutia cieľa Projektu podľa článku 2 ods. 2.2 zmluvy:
2. dochádza k navýšeniu Celkových oprávnených výdavkov o sumu .................. EUR (slovom .................. eur),
3. Poskytovateľ poskytne Prijímateľovi Dodatočný príspevok k NFP do výšky ................. EUR (slovom ....................... eur), čo predstavuje podiel z navýšených Celkových oprávnených výdavkov podľa písm. a) vyššie v rovnakej percentuálnej výške, ako bola Zmluvnými stranami dohodnutá v článku 3 ods. 3.1 písm. c) zmluvy a
4. Prijímateľ vynaloží vlastné zdroje financovania v rovnakej percentuálnej výške z navýšených Celkových oprávnených výdavkov podľa písm. a) vyššie, ako bola dohodnutá vo vzťahu k NFP v článku 3 ods. 3.1 písm. d) bod (i) do výšky ................ EUR (slovom ................. eur).
5. Právne účinky vo vzťahu k možnosti využiť Dodatočný príspevok a s tým súvisiacej oprávnenosti výdavkov v navýšenom rozsahu podľa odseku 1 písm. a) tohto článku vznikajú v deň, kedy Poskytovateľ schváli navýšenie Celkových oprávnených výdavkov a z nich vyplývajúcej výšky Dodatočného príspevku prostredníctvom významnejšej zmeny ex ante podľa článku 6 ods. 6.3 písm. k) zmluvy; Zmluvné strany sa dohodli, že článok 6 ods. 6.11 písm. c) sa nepoužije.
6. Na Dodatočný príspevok, vrátane jeho poskytnutia alebo vrátenia v časti alebo v celku, sa vzťahujú všetky pravidlá, ktoré boli v Zmluve o poskytnutí NFP dohodnuté pre NFP, vrátane jeho poskytnutia alebo vrátenia v časti alebo v celku, ak nie je v tomto článku výslovne dohodnuté inak. Prijímateľ sa pri použití Dodatočného príspevku zaväzuje dodržať všetky povinnosti a záväzky, ktoré sa podľa Zmluvy o poskytnutí NFP vzťahujú na použitie NFP. Žiadne ustanovenie Zmluvy o poskytnutí NFP sa pritom nesmie vykladať tým spôsobom, aby bránilo v uplatnení pravidiel, postupov, práv, povinností alebo záväzkov Zmluvných strán, ktoré sa vzťahujú na poskytnutie alebo na použitie Dodatočného príspevku, ak to nie je výslovne dohodnuté v tomto článku. Prepojenie na Schválenú žiadosť o NFP, Rozpočet Projektu, Právne dokumenty vydané podľa tejto Zmluvy o poskytnutí NFP pred nadobudnutím právnych účinkov podľa odseku 2. tohto článku alebo na iné záväzné akty alebo úkony, na ktoré Zmluva o poskytnutí NFP odkazuje, sa vykladajú a budú sa uplatňovať so zreteľom na schválený Dodatočný príspevok.
7. Dodatočný príspevok možno použiť iba na financovanie Realizácie hlavných aktivít Projektu v rozsahu podľa Prílohy č. 2 Zmluvy o poskytnutí NFP ku dňu schválenia navýšenia Celkových oprávnených výdavkov a z nich vyplývajúcej výšky Dodatočného príspevku podľa odseku 2. tohto článku. Ďalšie zmeny v Projekte súvisiace s Dodatočným príspevkom možno vykonávať podľa pravidiel obsiahnutých v Zmluve o poskytnutí NFP, osobitne v článku 6 zmluvy, s obmedzeniami podľa nasledujúcej vety. Zmluvné strany sa výslovne dohodli, že Dodatočný príspevok nesmie byť použitý na financovanie akejkoľvek časti realizácie podporných Aktivít Projektu, na financovanie realizácie novej hlavnej Aktivity Projektu, ani na vecné rozšírenie rozsahu oprávneného výdavku Projektu.
8. Podmienky oprávnenosti pre Dodatočný príspevok sú z hľadiska ich vecnej oprávnenosti zhodné s podmienkami oprávnenosti výdavkov pre NFP, osobitne podľa článku 14 odsek 1 písm. c) až k) a odsek 3.
9. Dodatočný príspevok je možné poskytnúť Prijímateľovi iba systémom predfinancovania alebo refundácie. Vo vzťahu k Dodatočnému príspevku Prijímateľ predkladá osobitnú žiadosť o platbu na Dodatočný príspevok v súlade s pravidlami oprávnenosti výdavkov podľa tejto Zmluvy o poskytnutí NFP.
10. Na vysporiadanie finančných vzťahov týkajúcich sa Dodatočného príspevku sa vzťahujú totožné zákonné a metodické postupy ako v prípade vysporiadania finančných vzťahov týkajúcich sa NFP. Pre vysporiadanie Dodatočného príspevku za zodpovedajúcu časť prostriedkov EÚ a prostriedkov na spolufinancovanie zo štátneho rozpočtu sa uplatnia rovnaké podmienky a bankové účty, ako platia pre NFP podľa Usmernenia č. 3/2015 - U k schéme procesov vrátenia finančných prostriedkov v rámci finančného riadenia štrukturálnych fondov, Kohézneho fondu, Európskeho fondu pre rybné hospodárstvo a Európskeho.
11. Zmluvné strany sa dohodli, že Prijímateľ nie je povinný navýšiť výšku alebo rozsah zabezpečenia poskytnutého na zabezpečenie pohľadávky zo Zmluvy o poskytnutí NFP podľa článku 13 VZP tak, aby zohľadňovalo aj výšku poskytnutého Dodatočného príspevku, ibaže z Právneho dokumentu vydaného Poskytovateľom bude vyplývať iný postup. Pravidlo dohodnuté v prvej vete tohto odseku sa primerane uplatní aj vo vzťahu k poisteniu Predmetu Projektu a/alebo zálohu.
12. **Článok 1 odsek 3 VZP – Definície sa dopĺňa o novú definíciu dodatočného príspevku, ktorá znie takto:**

**Dodatočný príspevok** – finančné prostriedky podľa § 3 ods. 1 písm. a) bod 2. zákona o príspevku z EŠIF, ktorý sa poskytuje k NFP na Realizáciu hlavných aktivít Projektu podľa tejto Zmluvy o poskytnutí NFP za účelom posilnenia schopnosti Prijímateľa dosiahnuť cieľ Projektu podľa článku 2 ods. 2.2 zmluvy; mechanizmus poskytnutia dodatočného príspevku, práva a povinnosti Poskytovateľa ako aj Prijímateľa v súvislosti s poskytnutím a  vrátením Dodatočného príspevku alebo jeho časti sú upravené v Právnych dokumentoch vydaných v nadväznosti na zákon č. 198/2022 Z. z., ktorým bol novelizovaný zákon o príspevku z EŠIF, týmito subjektami:

1. CKO ako metodický výklad k novele zákona o príspevku z EŠIF, prípadne ako súčasť Systému riadenia EŠIF alebo metodické usmernenie k osobitným oblastiam týkajúcim sa aj poskytnutia Dodatočného príspevku (napríklad vo vzťahu k monitorovaniu Projektu, k výkonu kontroly),
2. CO ako Usmernenie č. 1/2022 – U  k finančnému riadeniu mechanizmu poskytnutia dodatočného príspevku a
3. Poskytovateľa ako Právny dokument k poskytnutiu Dodatočného príspevku,

pričom všetky Právne dokumenty podľa bodov (i) až (iii) sú pre Zmluvné strany záväzné v rozsahu, v ktorom sa týkajú ich právneho postavenia, práv a povinností vo vzťahu k poskytnutiu a prípadnému vráteniu Dodatočného príspevku alebo jeho časti;.

Tie ustanovenia Zmluvy o poskytnutí NFP, ktoré nie sú dotknuté dohodnutými zmenami podľa odsekov 1. a 2. vyššie, zostávajú nezmenené.“